stanford-oval/wikipedia huggingface dataset:
Lauri T. Pikkusaari

Lauri Taneli Pikkusaari (13. marraskuuta 1911 – kesäkuussa 1965) oli suomalainen pastori ja kielitieteen harrastaja.
Suomessa Pikkusaari oli apupappina Nurmossa vuonna 1937. Pikkusaari toimi vuodesta 1938 lähtien Kanadassa suomalaisten luterilaisten seurakuntien pappina ensin Timmins-South Porcupinessa ja huhtikuusta 1943 alkaen Copper Cliffissa Ontariossa. Vuosina 1958−1964 hän oli Mission United Lutheran Churchin pastorina Pelkiessa Michiganissa.
Teoksia

Nimellä Lauri T. Pikkusaari:
Copper Cliffin suomalaiset ja Copper Cliffin suomalainen evankelis-luterilainen wuoristo-seurakunta : seurakunnan 50-vuotisjuhlan johdosta. Suom.-lut. kustannusliike, Hancock, Michigan 1947
Uusi elämä : runoja Kanadan suomalaisten elämästä. Tekijä, Toronto 1950
New light on the Indo-European languages 1. Copper Cliff, Ontario 1953
New light on the Indo-European languages 2. Copper Cliff, Ontario 1953
New light on the Indo-European languages 3. Copper Cliff, Ontario 1954
New light on the Indo-European languages 4. Copper Cliff, Ontario 1954
New light on the Indo-European languages 5. Copper Cliff, Ontario 1955
New light on the Indo-European languages 6. Copper Cliff, Ontario 1956
New light on the Indo-European languages 7. Copper Cliff, Ontario 1957
Wuoristoseurakunta 60-vuotias ; toimittanut Lauri T. Pikkusaari. Copper Cliff, Ontario 1957
Ohjeita Canadan suomalaisten historian lähteiden keräystä varten. Vapaa Sana Press, Toronto 195x
New light on the Indo-European languages 1-3. Pelkie, Michigan 1961
New light on the Indo-European languages 8. Pelkie, Michigan 1963
Elsa Beata Persdotter Brahe

Elsa Beata Persdotter Brahe
Elsa Beata Persdotter Brahe (1629 – 7. huhtikuuta 1653) oli ruotsalainen kreivitär ja herttuatar, joka oli naimisissa herttua ja valtakunnanmarski Aadolf Juhanan, kuningas Kaarle X Kustaan veljen kanssa.
Elämä

Elsa Beata Brahe oli Pietari Brahen ja Kristina Katarina Stenbockin tytär, hänet kasvatti isänsä äiti Elsa Gyllenstierna Rydboholmin linnassa. Koska suurin osa aatelisista hänen aikaansa oli naispuolisia, hänen koulutuksensa keskittyi siihen, miten hallita kartanoa, ja miten käyttäytyä edustavassa sosiaalisessa elämässä.
Ennen hänen avioliittoaan hän toimi kaasona kuningatar Kristiinalle. Kuningatar esitteli hänet Aadolf Juhanalle, ja pari  kihlautui vuonna 1646. Häät pidettiin Tre Kronorin linnassa 1649 hallitsijan läsnä ollessa.
Avioliittoa kuvattiin onnettomaksi, ja hänen puolisonsa sanottiin laiminlyövän häntä seuraelämän ja syrjähyppyjen takia. Herttuallisen parin taloudellinen tilanne ratkesi, kun Aadolf Juhana nimitettiin Länsi-Götanmaan kenraalikuvernööriksi vuonna 1651.
Elsa Beatalla oli vain yksi lapsi: poika, joka eli pari päivää syntymänsä jälkeen vuonna 1652. Elsa Beata kuoli vieraillessaan Vadstenassa heikentyneen terveyden takia. Hänet haudattiin Brahen kirkkoon Visingsöhön. Solmimansa avioliiton ansiosta Elsa Beata lasketaan ruotsalaiseksi prinsessaksi.
Laksvatn

Laksvatnin kylä E8-tien varrella helmikuun iltana.
Laksvatnin kylää nähtynä lounaan suunnasta, E8-tieltä toukokuussa 2009.
Laksvatn on kylä Paatsivuonon kunnassa, Pohjois-Norjan Tromssan läänissä. Kylältä lounaaseen sijaitsee Laksvatnbuktan lahti, joka on osa Paatsivuonon vuonoa. Kylältä koilliseen sijaitsee Laksvatnet-järvi. Laksvatn on aivan Tromssaan johtavan E8-tien varrella.
Nimi ”Laksvatn” tarkoittaa suomeksi ”lohijärveä”.
Lakshmibai

Lakshmibai (myös Lakshmi Bai tai Laxmi Bai, 1828 –1858) oli intialaisen Jhansin kaupunkivaltion kuningatar, yksi Sepoykapinan keskeisistä johtohahmoista.
Lakshmibai sai bramiinitytöksi epätavallisen kasvatuksen: hän oppi miekkailemaan ja ratsastamaan. Hän meni naimisiin Jhansin maharadžan kanssa mutta jäi leskeksi ennen kruununperillisen syntymää. Maharadža adoptoi pojan ennen kuolemaansa, mutta englantilaiset eivät hyväksyneet tätä vaan ottivat Jhansin suoraan hallintaansa siirtomaalakien mukaisesti. 22-vuotias leskikuningatar ei hyväksynyt tätä. Kun sepoykapina puhkesi, Lakshmibai julistettiin Jhansin sijaishallitsijaksi alaikäisen adoptiopoikansa nimissä. Lakshmi Bai taisteli mieheksi pukeutuneena ja sai surmansa taisteluissa.
Aiheesta muualla

Kuvia tai muita tiedostoja aiheesta Lakshmibai Wikimedia Commonsissa
Sveriges Radion P3 Historia -podcast (ruotsiksi)
Eilisen keisari, narri loppuelämän

| Eilisen keisari, narri loppuelämän Tapani Kansalainen |
| --- | --- | --- |

Studioalbumin tiedot
 Julkaistu: 29. syyskuuta 2010
 Formaatti: CD
 Tuottaja(t): Tapani Kansalainen Setä G.
 Tyylilaji: rap
 Kesto: 44.39
 Levy-yhtiö: Joku Roti Records
Tapani Kansalaisen muut julkaisut
|   | Eilisen keisari, narri loppuelämän 2010 | Clupea harengus EP 2012 |
Eilisen keisari, narri loppuelämän on rap-artisti ja -tuottaja Tapani Kansalaisen ensimmäinen studioalbumi. Albumi julkaistiin 29. syyskuuta 2010 Joku Roti Recordsin kautta. Albumilta on julkaistu näytekappaleet "Eläkettä venaillessa" ja "Naisongelmii", joista ensimmäisestä on julkaistu myös musiikkivideo. Kolmas näytekappale "Sunnuntairaportti" julkaistiin syyskuussa 2010 ilmaisladattavaksi Redrum-187 -sivustolla. Myös albumin kappaleesta "Myllyt sallittu" on julkaistu musiikkivideo.
Kappaleet

Huonot tapani – 2.24
Huomenna – 4.28 (mukana Laiska Leppone)
Säätäjä – 3.02
Naisongelmii – 3.23
33210 – 5.05 (mukana Major Tutka)
Aakkosten alkeet – 3.01
Elämäntapani – 2.48
Horoista – 4.59
Vertigo – 4.27 (mukana Tykopaatti)
Eläkettä venaillessa – 4.21
Myllyt sallittu – 3.18 (mukana Huutava Vääryys)
Sunnuntairaportti – 3.22 (mukana Huutava Vääryys)
Biitit

Tapani Kansalainen: 1, 2, 3, 4, 5, 6, 7, 8, 9, 11, 12
Setä G.: 10
Arvostelut

Desibeli.net:
Noise.fi:
Redrum-187:
Soundi:
Aiheesta muualla

"Eläkettä venaillessa" -musiikkivdeo YouTubessa
Tapani Kansalaisen videohaastattelu Redrum-187 -sivustolla
Lataa kappale "Sunnuntairaportti" Redrum-187 -sivustolta
Dr. Sykerö

| Dr>  Sykerö.Henkilötiedot.Muusikko |
| --- | --- |
Laulukielet:  suomi
Tyylilajit:  rap
Yhtyeet:  Lakend4life, Asenne Komissio, Micko Hell`s Bullet Band, Boiled Monkeys, Kolmisointu
Levy-yhtiöt:  Firma Records, Xo Records, Vekkuliverstas Records, Makeway Sounds
  [ Muokkaa Wikidatassa ] [ ohje ]  
Dr. Sykerö on Järvenpäästä kotoisin oleva rap-artisti. Hänen ensimmäinen studioalbuminsa SalaisuukSieni maailma julkaistiin Firma Recordsin ja XO Recordsin kautta heinäkuussa 2010. Toinen albumi Uusi huominen julkaistiin 26. lokakuuta 2012. Kolmas soolo levy, Oikein On Oikein, ja Väärin On Väärin julkaistiin kesäkuussa 2016 Makeway Soundsin kautta.
Diskografia > Omakustannealbumit

Asennekomissio - Ak 247 EP (2006)
XO Records Mix Tape (2006)
Lakend4life - Jamppalandia tape vol 1 Street Tape (2007)
Latentti - Nauha Sulle Mix Tape (2008)
Lakend4Life - Jamppalandia Tape vol 2 Street Tape (2009)
Diskografia > Studioalbumit

SalaisuukSieni maailma (2010)
Uusi huominen (2012)
Oikein on oikein ja väärin on väärin (2016)
Diskografia > Musiikkivideot

Kaksoiselämää
Rikkinäinen Puhelin
Liian Paatunut Maatumaan
Synkkää Tietä
Äx Tape vol 1
Äx Tape vol 2
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Lasse K | "Budustudio-freestyle" | Katupaskaa | Sepe Ht & Ile | 2008 |
| Lasse K | "Vitun nilkki, ime hiisit" | Katupaskaa |  | 2008 |
| Latentti | "Kaupungin vihatuimmat" | Yksi pv kylässä EP |  | 2010 |
| A. Luoti | "Muuttumaton" | Astetta vaikeempi | Latentti | 2013 |
| Latentti | Höökien | Elämäni Mysteerinä |  | 2014 |
| Latentti | Virran Mukana | Elämäni Mysteerinä |  | 2014 |
| KPV | Samoilla Silmillä | Tilapäivitys | Latentti | 2012 |
| Musta Leski | Kahdet Kasvot | En Kadu Mitään Ep | Kpv | 2015 |
| KPV | Posse | Tilapäivitys | Posse | 2012 |
| V/A | Paluuta Ei Oo | Hienoksi Tislattu -Tuottaja Kokoelma | Latentti & Hasalah Masalah | 2010 |
| A.Luoti & Rexona | Lähiö Lauantai Posse 2013 | Espoo Soundi | Posse | 2013 |
| Lasse K | Sun Räpit On Väsyneitä | Mitä Tapahtui Lasse K:lle Mini ep |  | 2013 |
| Lasse K | Vanhankoulun Rap Stara | Naapurirapun Abu |  | 2015 |
Aiheesta muualla

Dr. Sykerö Myspacessa (suomeksi)
Dr. Sykerö Facebookissa
Laura Branigan

| Laura Branigan |
| --- | --- |
 Branigan vuonna 1982
Henkilötiedot
Syntynyt: 3. heinäkuuta 1952 Brewster, New York, Yhdysvallat
Kuollut: 26. elokuuta 2004 (52 vuotta) East Quogue, New York, Yhdysvallat
Ammatti:  laulaja-lauluntekijä, muusikko, näyttelijä
Muusikko
Aktiivisena:  1973–2004
Tyylilajit:  Pop, dance, rock
Soittimet:  laulu, piano
Levy-yhtiöt:  Atlantic Records
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Laura Ann Branigan (3. heinäkuuta 1952 Brewster, New York – 26. elokuuta 2004 East Quogue, New York) oli yhdysvaltalainen poplaulaja ja näyttelijä. Braniganilla oli italialaisia ja irlantilaisia sukujuuria. Hänet muistettaneen parhaiten 1980-luvun diskohitistään ”Self Control”, joka oli cover Raf:n (Raffaele Riefoli) alkuperäisestä versiosta. Branigan tunnettiin myös vahvasta, neljä oktaavia kattavasta sopraanoäänestään.
Elämä

Ennen omaa soolouraansa Branigan oli toiminut Leonard Cohenin taustalaulajana. Musiikin lisäksi hän oli opiskellut näyttelemistä ja esiintyi 1980-luvulla tv-sarjoissa ja satunnaisissa elokuvissa.
Braniganin debyyttialbumi Branigan ilmestyi vuonna 1982, jolta nousi Pohjois-Amerikassa listoille single ”Gloria”. Kappale pysyi Billboard Hot 100 -listalla 36 viikkoa ja toi laulajalle myös hänen ensimmäisen Grammy-ehdokkuutensa. Braniganin kolmannen albumin nimikkosingle ”Self Control” oli maailmanlaajuinen hitti. Branigan levytti musiikkinsa Atlantic Records -yhtiölle.
1990-luvulla Branigan oli enimmäkseen poissa julkisuudesta ja hoiti syöpään sairastunutta aviomiestään Larry Kruteckia. Miehen kuoltua vuonna 1996 Branigan keskittyi ensisijaisesti huolehtimaan äidistään, joka sairasti Alzheimerin tautia. 2000-luvun alussa hän esiintyi Janis Joplinille omistetussa musikaalissa Love, Janis.
Laura Branigan kuoli kotonaan New Yorkin East Quoguessa 26. elokuuta 2004. Braniganin kuoleman 52 vuoden iässä aiheutti äkillinen aivoaneurysma. Hänen tuhkansa siroteltiin Long Islandin salmelle.
Diskografia

Branigan (1982)
Branigan 2 (1983)
Self Control (1984)
Hold Me (1985)
Touch (1987)
Laura Branigan (1990)
Over My Heart (1993)
Filmografia

CHiPs (vieraileva tähti, tv-sarja) (1983) ... Sarah
Automan (vieraileva tähti, tv-sarja) (1984) ... Jessie Cole
Mugsy's Girls (1985) ... Monica
Backstage (1988) ... Kate Lawrence
Monsters (vieraileva tähti, tv-sarja) (1991) ... Amanda Smith-Jones
Aiheesta muualla

Laura Braniganin muistokirjoitus Helsingin Sanomissa
Ernst Felle

| Mitalit> Maa:   Saksan keisarikunta. Olympialaiset .Miesten soutu | Mitalit> Maa:   Saksan keisarikunta. Olympialaiset .Miesten soutu | Mitalit> Maa:   Saksan keisarikunta. Olympialaiset .Miesten soutu | Maa:   Saksan keisarikunta> .Miesten soutu |
| --- | --- | --- | --- |
|  Pronssia | Pariisi 1900 | perämiehellinen nelikko-B |  |
Ernst Felle (26. huhtikuuta 1876 – 1959) oli saksalainen soutaja. Hän kilpaili vuoden 1900 kesäolympialaisissa Pariisissa ja sai pronssia perämiehellisessä nelikossa.
Eilot

| Eilot |
| --- | --- |
 Eilot ilmakuvassa.
 Eilot
 Koordinaatit: 29°34′53″N, 34°57′47″E 
Valtio:  Israel
Hallintoalue:  Eteläinen
Väkiluku (2019):  315
Infobox OKVirheellinen NIMI-arvo: 
Eilot (hepr. ‏אילות‎, Elot) on kibbutsi Israelin eteläkärjessä lähellä Eilatin kaupunkia. Eilotin asukkaat kasvattavat muun muassa taateleita ja kasviksia, sekä karjaa, mangoja ja viinirypäleitä, ja kibbutsissa on myös maataloustuotteisiin liittyvää elintarviketeollisuutta ja hotelli. Se on Israelin eteläisin kibbutsi ja asukasluku oli vuoden 2019 lopussa 315.
Maantiede

Eilot sijaitsee Israelin eteläosassa Aravanlaakson eteläkärjessä noin 4 kilometriä Eilatin kaupungista pohjoiseen. Eilot on Israelin eteläisin kibbutsi.
Historia

Eilot perustettiin vuonna 1963 ja sen ensimmäiset asukkaat olivat pääasiassa Israelissa syntyneitä juutalaisia. Asukkaat olivat alun perin pitäneet yllä kalastajien leiriä Eilatissa Punaisenmeren rannikolla. Kibbutsin perustamisen jälkeen alettiin istuttaa taateleita, kasviksia, kukkia ja meloneja. Israelin ja Jordanian rauhansopimus allekirjoitettiin lähellä Eilotia.
Talous

Eilotin asukkaat kasvattavat edelleen esimerkiksi taateleita ja kasviksia, sekä karjaa, mangoja ja viinirypäleitä. Kasviksia kasvatetaan etenkin sesonkiajan ulkopuoliseen myyntiin. Kibbutsissa on myös maataloustuotteisiin liittyvää elintarviketeollisuutta ja hotelli. Monet käyvät töissä kibbutsin ulkopuolella.
Väestö

Eilotin asukasluku oli vuoden 2019 lopussa 315. Vuonna 2002 vastaava lukema oli 286.
Aiheesta muualla

Kuvia tai muita tiedostoja aiheesta Eilot Wikimedia Commonsissa
Taateliviljelmä.
Ernst Franz Hase

Ernst Franz Hase (10. lokakuuta 1880 Saalhausen, Saksa – 8. syyskuuta 1953 Vaasa) oli saksalais-suomalainen oboisti ja kapellimestari.
Hase tuli jo vuonna 1901 Saksasta Suomeen Vaasan Soitannollisen Seuran oboistiksi. Soittotyön ohessa hän myös opetti seuran yhteydessä toimineessa orkesterikoulussa. Vuonna 1930 perustettiin Vaasan kaupunginorkesterin edeltäjä, Vaasan Orkesteriyhdistys ry:n Amatööriorkesteri, jonka ensimmäinen johtaja oli Alfred Holm. Kun Holm siirtyi vuonna 1934 Tammisaareen sotilassoittokunnan kapellimestariksi, Vaasan musiikkielämään jo hyvin perehtynyt ja kapellimestarin kurssin käynyt Hase valittiin orkesterin uudeksi kapellimestariksi. Hasen johtajakaudella orkesterin taso nousi ja sen ohjelma monipuolistui. Orkesteri antoi sinfoniakonserttien lisäksi muun muassa kansankonsertteja, koululaiskonsertteja ja vuotuisen Suomen säveltaiteen viikon teemakonsertteja.
Hasen puoliso oli  Tyyne Kerttu Hase (s. Passinen), jonka kanssa Hase avioitui jo vuonna 1908. Noin vuonna 1935 he perustivat yhdessä Vaasan Konservatorion, josta tuli kaupungin kolmas musiikkioppilaitos Vaasan Musiikkikoulun ja Vaasan Orkesterin koulun lisäksi. Konservatorio toimi 1950-luvulle saakka, jolloin Vaasaan perustettiin kunnallinen Kuula-opisto. Vaasan orkesterin johtajaksi tuli Hasen jälkeen Eino Haipus, jonka kaudella orkesterin toiminta laajeni maakunnalliseksi.
Ernst Evald Bergroth

Ernst Evald Bergroth (1. huhtikuuta 1857 Pietarsaari – 22. marraskuuta 1925 Tammisaari) oli suomalainen lääkäri ja hyönteistutkija.
Bergroth toimi Tammisaaressa piirilääkärinä, oli 1877 Luoteis-Siperissa ja 1906–1911 Yhdysvalloissa. Hänen erikoisalaansa olivat eksoottiset nivelkärsäiset ja vaaksiaiset. Hän julkaisi lähinnä hyönteistieteestä yli 300 artikkelia. Bergrothin puoliso oli Eva Sucksdorff, perheen pojasta Nils Gösta Bergrothista (s. 1894) tuli hermosairauksiin erikoistunut lääkäri.
Bergrothin vanhemmat olivat ylitarkastaja Julius Efraim Bergroth ja  Charlotta Kristina Barcker, kielitieteilijä Hugo Bergroth oli hänen veljensä.
Lakshmi (näyttelijä)

| Lakshmi |
| --- | --- |
 Lakshmi vuonna 2015.
Henkilötiedot
Koko nimi:  Yaragudipadi Venkata Mahalakshmi
Syntynyt: 13. joulukuuta 1952 (ikä 71) Madras, Madras, Intia
Ammatti:  näyttelijä
Puoliso:   Bhaskaran  (vih. 1969; ero 1974)  Mohan Sharma  (vih. 1975; ero 1980)  Sivachandran  (vih. 1987) 
Lapset:  2
Näyttelijä
Aktiivisena:  1968–
Aiheesta muualla
IMDb 
AllMovie
Yaragudipadi Venkata Mahalakshmi (s. 13. joulukuuta 1952 Madras, Madras, Intia), taiteilijanimeltään Lakshmi, on intialainen näyttelijä, joka tunnetaan parhaiten työstään eteläintialaisissa elokuvissa. Lisäksi hän on työskennellyt joissakin hindinkielisissä elokuvissa.
Yli puoli vuosisataa kestäneellä urallaan Lakshmi on voittanut monia palkintoja, mukaan lukien parhaan naispääosan National Film Awards -palkinto, yhdeksän Filmfare Awards South -palkintoa, Filmfare Awards -palkinto sekä useita osavaltioiden elokuvapalkintoja. Hän on ainoa näyttelijä, joka on voittanut parhaan naispääosan Filmfare Awards South -palkinnot kaikilla neljällä kielellä (kannada, malajalam, tamili ja telugu) sekä hindinkielisen parhaan naispääosan Filmfare Awards -palkinnon.
Palkinnot

Bengal Film Journalists’ Association Awards
1975: Vuoden erinomaisin työ – Julie
Cinema Express Awards
1986: Paras naispääosa (tamili) – Samsaram Adhu Minsaram
Filmfare Awards
1976: Paras naispääosa – Julie
Filmfare Awards South
1974: Paras naispääosa (tamili) – Dikkatra Parvathi
1974: Paras naispääosa (malajalam) – Chattakari
1975: Paras naispääosa (malajalam) – Chalanum
1976: Paras naispääosa (malajalam) – Mohiniyaattam
1978: Erikoispalkinto raadilta – Panthulamma
1983: Paras naispääosa (tamili) – Unmaigal
1986: Paras naispääosa (telugu) – Sravana Meghalu
1993: Paras naispääosa (kannada) – Hoovu Hannu
1998: Elämäntyöpalkinto
Karnataka State Film Awards
1993: Paras naispääosa – Hoovu Hannu
2008: Paras naissivuosa – Vamshi
2017: Dr. Rajkumar -palkinto
Kerala State Film Awards
1974: Paras naispääosa – Chattakari
Nandi Awards
1977: Paras naispääosa – Panthulamma
1986: Paras naispääosa – Sravana Meghalu
2001: Paras luonneroolinaisnäyttelijä – Murari
2012: Erikoispalkinto raadilta – Mithunam
National Film Awards
1977: Paras naispääosa – Sila Nerangalil Sila Manithargal
South Indian International Movie Awards
2021: Paras naissivuosa – Oh! Baby
Tamil Nadu State Film Awards
1978: Paras naispääosa – Oru Nadigai Naatakam Paarkiraal
Aiheesta muualla

Wikimedia Commonsissa on kuvia tai muita tiedostoja aiheesta .
Lakshmi Internet Movie Databasessa. (englanniksi)
Lakshmi Allmoviessa (englanniksi)
Ernst Fast

| Mitalit | Mitalit | Mitalit |  |
| --- | --- | --- | --- |
|  Ernst Fast |  Ernst Fast |  Ernst Fast |  |
Maa:  Ruotsi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Pariisi 1900 | maraton |  |
Ernst Fast (21. tammikuuta 1881 – 26. lokakuuta 1959) oli ruotsalainen kestävyysjuoksija. Hän voitti pronssia maratonilta vuoden 1900 kesäolympialaisissa Pariisissa ranskalaisten Michel Théaton ja Émile Championin jälkeen. Hän on myös kaikkien aikojen ensimmäinen ruotsalainen yleisurheilun arvokisamitalisti sekä olympiamitalisti.
Labtec

Labtec on tietokone- yhteydenpito- ja viihdelaitteita valmistava yhtiö, joka on perustettu vuonna 1982, ja sen päämaja sijaitsee Singaporessa. Vuoden 2001 loppupuolella Logitech osti Labtecin 125 miljoonalla Yhdysvaltain dollarilla laajentaakseen audio-tuotteidensa valikoimaa. Tuotteita myydään yhä Labtecin nimellä.
Yhtiön valmistamia tuotteita

näppäimistöt
hiiret
web-kamerat
mikrofonit
kuulokkeet
kaiuttimet
Aiheesta muualla

Yhtiön kotisivut
Lanfiala

| Lanfiala |
| --- | --- |
 Lanfiala
 Koordinaatit: 13°29′38″N, 4°8′55″W 
Valtio:  Mali
Alue:  Ségoun alue
Piiri:  Tominianin piiri
Hallinto:  
 – Hallinnon tyyppi:  maalaiskunta
Väkiluku (2009):  9 400
Infobox OKVirheellinen NIMI-arvo: 
Lanfiala on maalaiskunta ja sen keskuskylä Ségoun alueen Tominianin piirissä Malissa. Se sijaitsee lähellä Burkina Fason rajaa 50 kilometriä Tominianista koilliseen. Kunnassa on 9 400 asukasta (vuonna 2009).
Lanfialan kunta rajoittuu lounaassa Tominianin piirin Koulan, lännessä Fangasson ja pohjoisessa Timissan kuntiin sekä kaakossa Burkina Fasoon. Alueella virtaa useita ajoittain kuivuvia jokia.
Kuntaan kuuluu 15 kylää. Asukkaat ovat etupäässä dogoneja, boboja, markoja (dafing), fulbeja ja belloja. Vallitsevat uskonnot ovat islam, kristinusko ja animismi.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra ja riisi. Kotieläimiä ovat naudat, lampaat ja vuohet. Lanfialassa pidetään viikoittaiset markkinat.
Kunnan liikenneyhteydet ovat heikot. Palveluihin kuuluvat koulut ja terveysasema.
Egyptin kansalliskirjasto ja -arkisto

| Egyptin kansalliskirjasto ja -arkisto> دار الكتب والوثائق القومية |
| --- | --- |

 Egyptin kansallikirjaston logo (ylimpänä); kansalliskirjaston ja -arkiston aiempi päärakennus (rak. 1904) Kairossa (vuonna 2009).
Osoite:  C.P. 8 – Sabttiya, Sharia Corniche El-Nil Buleq, Kairo, Egypti
Sijainti:  Kairo, Egypti
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Egyptin kansalliskirjasto ja -arkisto (arab. دار الكتب والوثائق القومية‎ Dār al-Kutub wa-l-Waṯāʾiq al-qaumiyya; "kansallinen kirjojen ja dokumenttien talo"; engl. Egyptian National Library and Archives) on Kairossa toimiva Egyptin kansalliskirjasto ja kansallisarkisto. Egyptin kansalliskirjasto on Egyptin suurin kirjasto ja vanhin valtiollinen kirjasto.
Dar-al-Kutab perustettiin vuonna 1870 Rifa’a at-Tahtawin (1801-1872) ehdotuksesta, ja se oli Lähi-idän ensimmäinen kansalliskirjasto. Kirjaston kokoelmat kerättiin useasta lähteestä. Mukaan otettiin myös kartta-aineistoa ja alan instrumentaatiota. Kirjaston kansallisaarteeksi luokiteltuun käsikirjoituskokoelmaan kerättiin Koraanin käsikirjoituksia sekä arabian-, persian- ja turkinkielisiä käsikirjoituksia moskeijoista, valtion virastoista ja lahjoituksina.
Kirjasto avattiin yleisölle 24. syyskuuta 1870. Toiminnan alkuvaiheessa kokoelmat oli sijoitettu Kairoon Mustafa Fadelin palatsiin. Kokoelmien ja kävijämäärien kasvaessa kansalliskirjastolle ja -arkistolle rakennettiin vuosina 1899–1903 uudisrakennus Kairon Bab Al-Khalqin alueelle. Rakennus avattiin helmikuussa 1904. Rakennuksen ensimmäiseen kerrokseen sijoitettiin arabialaisen antiikin kokoelma (nykyinen islamilaisen taiteen museo) ja kahteen ylimpään kerrokseen kansalliskijaston aineistot. Kokoelmien edelleen kasvaessa kansalliskirjastolle rakennettiin Niilin lähelle Kairon Boulaqin kaupunginosaan uudisrakennus, jonne pääosa kokoelmista, mukaan lukien kirjaston käsikirjoituskokoelmat, siirrettiin vuonna 1971. Toisen lähteen mukaan muutto tähän uudisrakennukseen tapahtui vuodesta 1973 lähtien ja tilat avattiin yleisölle vuonna 1977. Kansalliskirjaston päärakennuksessa on seitsemän kerrosta. Viereisessä lisärakennuksessa toimii Egyptin kansallisarkisto.
Näyttelytiloja tammkuun 2014 autopommi-iskun jälkeen.
Tammikuussa 2014 kansalliskirjaston ja -arkiston aiemman päärakennuksen vastapäätä sijaitsevaa Kairon turvallisuuspoliisin rakennusta vastaan tehtiin autopommi-isku. Pommin seurauksena Kairon islamilaisen taiteen museo sekä Egyptin kansalliskirjaston ja -arkiston rakennus vaurioitui ja osa kokoelmista tuhoutui tai vaurioitui. Tämä kansalliskirjaston ja -arkiston osin käyttämä rakennus on sittemmin korjattu ja toukokuussa 2018 kerrottiin rakennuksen uudelleenavaamisesta yleisölle 33 miljoonan punnan korjausten jälkeen.
Kansalliskirjaston sijasta painotuotteiden nimikkeiden ISSN-numeroinnista vastaa Egyptissä paikallinen tieteellisen tutkimuksen ja teknologian akatemia (engl. Academy of Scientific Research and Technology, ENSTINET/ASRT).
YK:n erityisjärjestö Unescon mukaan Egyptin aikuisväestöstä (yli 15-vuotiaat) lukutaitoisia oli 92,0 prosenttia (vuonna 2013).
Aiheesta muualla

IFLA: Egypt (englanniksi) (ifla-world-report.org)
Dar el Kotob - The National Library and Archive (englanniksi) (cuipcairo.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Egyptian National Library and Archives
Käännös suomeksi
Laktaasi

Malli laktaasin rakenteesta
Laktaasi on laktoosia eli maitosokeria pilkkova entsyymi, disakkaridaasi, joka ihmisellä ja muilla nisäkkäillä ilmenee ohutsuolen enterosyyttisolujen pinnalla. Suomalaisessa väestössä on tavallista, että laktaasin tuotanto ohutsuolessa jatkuu imeväisiän jälkeenkin, mutta noin joka kuudennella suomalaisella laktaasin tuotanto lakkaa imetyksen jälkeen.[lähde? ] Laktaasin tuotanto saattaa vähetä myös vanhuuden myötä.
Laktoosi-intoleranssi on tila, jossa henkilö ei tuota laktaasia, vaan laktoosia sisältävien tuotteiden nauttiminen aiheuttaa mm. ripulia tai lievempänä ilmavaivoja ja vatsakipuja. Nykyisin on saatavilla laktaasivalmisteita, joita käyttämällä laktoosi-intolerantit henkilöt voivat välttää laktoosia sisältävien tuotteiden aiheuttamia oireita.
Laktaasin entsyymikoodi on EC 3.2.1.108 ja CAS-numero 9031-11-2.
Aiheesta muualla

Brenda: Information on EC 3.2.1.108 - lactase (englanniksi)
Kyoto Encyclopedia of Genes and Genomes (KEGG): Lactase, EC 3.2.1.108 (englanniksi)